CELEX: 32000R1633
Language: el
Date: 2000-07-25 00:00:00
Title: Κανονισμός (ΕΚ) αριθ. 1633/2000 της Επιτροπής, της 25ης Ιουλίου 2000, για την τροποποίηση του κανονισμού (ΕΟΚ) αριθ. 2825/93 περί λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση επιστροφών προσαρμοσμένων για τα σιτηρά που εξάγονται με τη μορφή ορισμένων αλκοολούχων ποτών

Avis juridique important

|

32000R1633

Κανονισμός (ΕΚ) αριθ. 1633/2000 της Επιτροπής, της 25ης Ιουλίου 2000, για την τροποποίηση του κανονισμού (ΕΟΚ) αριθ. 2825/93 περί λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση επιστροφών προσαρμοσμένων για τα σιτηρά που εξάγονται με τη μορφή ορισμένων αλκοολούχων ποτών  

Επίσημη Εφημερίδα αριθ. L 187 της 26/07/2000 σ. 0029 - 0029

Κανονισμός (ΕΚ) αριθ. 1633/2000 της Επιτροπήςτης 25ης Ιουλίου 2000για την τροποποίηση του κανονισμού (ΕΟΚ) αριθ. 2825/93 περί λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τον καθορισμό και τη χορήγηση επιστροφών προσαρμοσμένων για τα σιτηρά που εξάγονται με τη μορφή ορισμένων αλκοολούχων ποτώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως της αγοράς στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1510/2000 της Επιτροπής(2), και ιδίως το άρθρο 13 παράγραφος 5,Εκτιμώντας τα ακόλουθα:(1) Το άρθρο 6 του κανονισμού (ΕΟΚ) αριθ. 1222/94 της Επιτροπής, της 30ής Μαΐου 1994, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους, για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης(3), όπως τροποποιήθηκε τελευταία από τον κανονισμό (ΕΚ) αριθ. 701/2000(4), εξαρτά τη χορήγηση επιστροφής κατά την εξαγωγή των προϊόντων που αναφέρονται από τον κανονισμό (ΕΟΚ) αριθ. 2825/93 της Επιτροπής(5), όπως τροποποιήθηκε από τον κανονισμό (ΕΚ) αριθ. 3098/94(6), από την προσκόμιση πιστοποιητικού το οποίο, σύμφωνα με το άρθρο 6 Β του κανονισμού (ΕΟΚ) αριθ. 1222/94, ισχύει το πολύ για ένα οικονομικό έτος. Το οικονομικό έτος έχει καθοριστεί στο άρθρο 1 παράγραφος 1α του κανονισμού (ΕΚ) αριθ. 1222/94 και εκτείνεται από την 1η Οκτωβρίου ενός έτους έως τις 30 Σεπτεμβρίου του επόμενου έτους. Το άρθρο 5 του κανονισμού (ΕΟΚ) αριθ. 2825/93 αναφέρει ότι ο συντελεστής που εφαρμόζεται στις ποσότητες σιτηρών που έχουν τεθεί υπό έλεγχο και αποστάζονται ισχύει από την 1η Ιουλίου έως τις 30 Ιουνίου του επόμενου έτους. Συνεπώς, για να διευκολυνθεί η διαχείριση των δραστηριοτήτων των εν λόγω αποσταγματοποιών πρέπει να εναρμονιστούν αυτές οι δύο περίοδοι και να ευθυγραμμιστεί η ημερομηνία ισχύος των συντελεστών με εκείνη του πιστοποιητικού. Πρέπει, συνεπώς, να τροποποιηθεί κατά την έννοια αυτή το άρθρο 5 του κανονισμού (ΕΟΚ) αριθ. 2825/93.(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο άρθρο 5, το δεύτερο εδάφιο του κανονισμού (ΕΟΚ) αριθ. 2825/93 αντικαθίσταται από το ακόλουθο κείμενο:"Εφαρμόζεται από την 1η Οκτωβρίου έως τις 30 Σεπτεμβρίου του επόμενου έτους. Για την περίοδο 2000/01, κατά παρέκκλιση από την προηγούμενη φράση, εφαρμόζεται από την 1η Ιουλίου 2000 έως τις 30 Σεπτεμβρίου 2001."Άρθρο 2Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιουλίου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 25 Ιουλίου 2000.Για την ΕπιτροπήFranz FischlerΜέλος της Επιτροπής(1) ΕΕ L 181 της 1.7.1992, σ. 21.(2) ΕΕ L 174 της 13.7.2000, σ. 11.(3) ΕΕ L 136 της 31.5.1994, σ. 5.(4) ΕΕ L 83 της 4.4.2000, σ. 6.(5) ΕΕ L 258 της 16.10.1993, σ. 6.(6) ΕΕ L 328 της 20.12.1994, σ. 12.